**Ministru kabineta noteikumu projekta “Ieroču reģistra noteikumi” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Projekta galvenais mērķis ir Eiropas Parlamenta un Padomes 2017.gada 17.maija Direktīvas (ES) 2017/853 ar ko groza Padomes Direktīvu 91/477/EEK par ieroču iegādes un glabāšanas kontroliprasību pārņemšana Latvijas nacionālajos normatīvajos aktos. Projektam saskaņā ar Ieroču aprites likuma Pārejas noteikumu 6.punktu jāstājas spēkā ne vēlāk kā līdz 2019.gada 14.decembrim. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekta galvenais mērķis ir Eiropas Parlamenta un Padomes 2017.gada 17.maija Direktīvas (ES) 2017/853 ar ko groza Padomes Direktīvu 91/477/EEK par ieroču iegādes un glabāšanas kontroli(turpmāk - Direktīva (ES) 2017/853) prasību pārņemšana Latvijas nacionālajos normatīvajos aktos. Direktīvas (ES) 2017/853 2.panta 2.punkts nosaka, ka atkāpjoties no šā panta 1. punkta, dalībvalstīs stājas spēkā normatīvie un administratīvie akti, kas vajadzīgi, lai atbilstu Direktīvas 91/477/EEK, kā tā grozīta ar šo direktīvu, 4. panta 3. punktam un 4. panta 4. punktam, līdz 2019. gada 14. decembrim. Dalībvalstis par to tūlīt informē Komisiju. Vienlaikus Direktīvas (ES) 2017/853 2.panta 3.punkts nosaka, ka kad dalībvalstis pieņem noteikumus saskaņā ar 1. un 2. punktu, tajos ietver atsauci uz šo direktīvu vai arī šādu atsauci pievieno to oficiālajai publikācijai. Ņemot vērā minēto, lai pārņemtu pilnā apjomā Direktīvas (ES) 2017/853 1.pantu, kas izteica jaunā redakcijā Direktīvas 91/477/EEK 4. panta 3. punktu un 4. panta 4. punktu Ieroču aprites likuma (turpmāk – Likums) 83.panta trešā daļa paredz deleģējumu Ministru kabinetam noteikt informācijas apjomu un kārtību, kādā ieroču komersants iekļauj šā panta pirmajā daļā minētās ziņas Ieroču reģistrā. Savukārt, Likuma 83.panta piektā daļa paredz deleģējumu Ministru kabinetam noteikt informācijas apjomu un kārtību, kādā ieroču brokeris iekļauj šā panta ceturtajā daļā minētās ziņas Ieroču reģistrā. Likuma 87.panta ceturtā daļa paredz deleģējumu Ministru kabinetam noteikt Ieroču reģistrā iekļaujamo ziņu apjomu, iekļaušanas, izmantošanas un dzēšanas kārtību, kā arī institūcijas, kurām piešķirama piekļuve minētajā reģistrā iekļautajām ziņām. Ministru kabineta noteikumu projektam “Ieroču reģistra noteikumi” (turpmāk – projekts) saskaņā ar Likuma Pārejas noteikumu 6.punktu jāstājas spēkā ne vēlāk kā līdz 2019.gada 14.decembrim. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais projekts galvenokārt saistīts ar nepieciešamību pārņemt Direktīvas (ES) 2017/853 prasības nacionālajos normatīvajos aktos, kā arī lai izpildītu Ministru kabinetam doto deleģējumu projektā ir paredzēts noteikt:   1. Ieroču reģistrā iekļaujamo ziņu apjomu, iekļaušanas, izmantošanas un dzēšanas kārtību, kā arī institūcijas, kurām piešķirama piekļuve minētajā reģistrā iekļautajām ziņām; 2. Informācijas apjomu un kārtību, kādā ieroču brokeris iekļauj Ieroču aprites likuma 83.panta ceturtajā daļā minētās ziņas Ieroču reģistrā; 3. Informācijas apjomu un kārtību, kādā ieroču komersants iekļauj Ieroču aprites likuma 83.panta pirmajā daļā minētās ziņas Ieroču reģistrā.   Šobrīd Ministru kabineta 2011.gada 27.decembra noteikumi Nr.1012 “Šaujamieroču, lielas enerģijas pneimatisko ieroču un gāzes pistoļu (revolveru) vienotās uzskaites kārtība” nosaka Ieroču reģistrā iekļaujamo ziņu apjomu, to iekļaušanas, izmantošanas un dzēšanas kārtību, kā arī institūcijas, kurām piešķirama piekļuve reģistrā iekļautajām ziņām. Izstrādātais projekts precizē ziņu sniegšanas kārtību un apjomu atbilstoši Direktīvas (ES) 2017/853 prasībām, kā arī jaunā Likuma prasībām, kas stājās spēkā š.g. 10.aprīlī. Atbilstoši Direktīvas (ES) 2017/853 prasībām un jaunā Likuma prasībām projektā ir precizēta ziņu sniegšanas kārtība attiecībā uz komersantiem, kas veic komercdarbību ieroču aprites jomā. Projekts paredz, ka minētie komersanti sniegs ziņas Ieroču reģistrā tiešsaistes datu pārraides veidā. Šīs izmaiņas ir būtiskas, jo nodrošinās informācijas aprites ātrumu un mazinās rakstisko, birokrātisko slogu, pārejot uz elektronisko ziņu apmaiņas formātu starp komersantiem un to darbību kontrolējošām iestādēm. Programmatūras izmaiņu valsts informācijas sistēmā ieviešana un realizēšana notiks piešķirto valsts budžeta līdzekļu ietvaros atbilstoši Likuma sākotnējās ietekmes novērtējuma ziņojumā (anotācijā)) norādītajam.  Papildus minētajam atbilstoši Direktīvas (ES) 2017/853 prasībām ir noteikts, ka Valsts policija ievadīs ziņas arī par jaunu ieroču aprites komercdarbības subjektu – ieroču brokeri. Projektā tiek precizēts ziņu apjoms, kuru būtu nepieciešams sniegt par A, B, C, D, E kategorijas ieročiem un šaujamieroču būtiskām sastāvdaļām, noteikts ziņu apjoms dezaktivētiem ieročiem, kas ir dezaktivēti saskaņā ar Komisijas 2015. gada 15. decembra īstenošanas regulu (ES) [2015/2403](http://eur-lex.europa.eu/eli/reg_impl/2015/2403/oj/?locale=LV), ar ko izstrādā kopīgas pamatnostādnes par dezaktivēšanas standartiem un metodēm, lai nodrošinātu, ka dezaktivētie šaujamieroči tiek padarīti neatgriezeniski neizmantojami (turpmāk- regulu [2015/2403](http://eur-lex.europa.eu/eli/reg_impl/2015/2403/oj/?locale=LV)), noteikts iekļaujamais ziņu apjoms atbilstoši Likuma prasībām par Valsts policijas verificētiem salūtieročiem (akustiskiem ieročiem), kā arī noteikts iekļaujamais ziņu apjoms munīcijai un komerciālā apritē esošam šaujampulverim ar mērķi nodrošināt to vienoto uzskaiti un izsekojamību.  Fiziskajām personām ir tiesības iegādāties, glabāt, nēsāt un pārvadāt ieročus, to sastāvdaļas un tiem paredzēto munīciju, kā arī speciālos līdzekļus, ja ir izpildījušies Ieroču aprites likumā noteiktie nosacījumi (piemēram, attiecībā uz personas vecumu, tiesisko statusu (Ieroču aprites likuma 14.pants)). Līdz ar to Ieroču reģistrā tiek ietverta informācija par minētajiem nosacījumiem, tai skaitā tiesisko statusu, proti, vai persona ir Latvijas pilsonis, Latvijas nepilsonis, Eiropas Savienības dalībvalsts pilsonis un Eiropas Ekonomikas zonas valsts pilsonis, pastāvīgās uzturēšanās atļauju Latvijas Republikā saņēmusī persona u.tml.  Vienlaikus Projektā tiesību normas paredz, sniedzot ziņas par šaujamieroci, šaujamieroču būtiskajām sastāvdaļām (tajā skaitā arī par šaujamieroču maināmām būtiskām sastāvdaļām), šaujamieročiem, kas dezaktivēti saskaņā ar  regulu [2015/2403](http://eur-lex.europa.eu/eli/reg_impl/2015/2403/oj/?locale=LV) prasībām, ievadīt minēto priekšmetu marķējumu. Saskaņā ar Likuma 1.panta 37.punktu marķēšana ir tādu īpašu atzīmju vai numuru iestrādāšana uz ieroča, tā būtiskajām sastāvdaļām un munīcijas, kas ļauj to atšķirt no citiem ieročiem, to sastāvdaļām un munīcijas. Šobrīd marķēšanas kārtību nosaka Ministru kabineta 2019.gada 30.aprīļa noteikumi Nr. 182 “Šaujamieroču, to būtisko sastāvdaļu un munīcijas, lielas enerģijas pneimatisko ieroču un gāzes ieroču un signālieroču marķēšanas kārtība”, kas savukārt atbilst 2019.gada 16.janvārī Eiropas Komisija pieņemtajai Komisijas īstenošanas direktīvu (ES) 2019/68 ar ko nosaka šaujamieroču un to būtisko daļu marķējumu tehniskās specifikācijas saskaņā ar Padomes Direktīvu 91/477/EEK par ieroču iegādes un glabāšanas kontroli.  Ieroču aprites likuma 87.panta pirmā daļa nosaka, ka Ieroču reģistrā reģistrē Latvijas fizisko un juridisko personu, valsts un pašvaldību institūciju (izņemot Nacionālo bruņoto spēku un valsts drošības iestāžu) šaujamieročus, to būtiskās sastāvdaļas un munīciju. Projekta 4.punktā ir norādītas tās valsts un pašvaldības iestādes, kuras sniedz ziņas reģistram, piemēram, Iekšlietu ministrijas sistēmas iestādes, Nodrošinājuma valsts aģentūra, Valsts ieņēmumu dienests, Ieslodzījuma vietu pārvalde un citas iestādes  Vienlaikus ir papildināts institūciju loks, kas Ieroču reģistrā iekļautās ziņas būs tiesīgas izmantot normatīvajos aktos noteikto funkciju veikšanai. Šādas institūcijas ir Iekšējas drošības birojs, Uzturlīdzekļu garantijas fonds, tiesu izpildītāji un Aizsardzības ministrija. Šāda piekļuve Aizsardzības ministrijai nepieciešama, lai atbilstoši savai kompetencei sekmīgi nodrošinātu Stratēģiskās nozīmes preču aprites likuma 16.pantā noteikto uzdevumu - Eiropas Savienības Kopējā militāro preču sarakstā minēto preču apriti kontroli, attiecībā uz tiem ieroči komersantiem, kuriem ir izsniegts militārā ražotāja sertifikāts, un kuriem vienlaikus ir arī Valsts policijas izsniegta licence komercdarbībai ar ieročiem. Papildus ir precizēts iestādes nosaukums, kas pēc veiktām izmaiņām tās darbības reglamentējošos normatīvajos aktos mainīja nosaukumu no Drošības policijas uz Valsts drošības dienestu.  Datu apstrādes likuma 11.panta otrās daļa 2.punkts nosaka, ka datu subjekta tiesību vai tiesisko interešu aizsardzībai pārzinis ārējos normatīvajos aktos noteiktajā kārtībā datu subjektam sniedz informāciju par personas datu glabāšanas termiņu vai, ja tas nav iespējams, kritērijiem, kas izmantoti termiņa noteikšanai.  Projekta 30.punkts paredz, ka reģistrā iekļautās ziņas 10 gadus pēc attiecīgo šaujamieroču un to būtisko sastāvdaļu iznīcināšanas ir tiesīga izmantot Valsts policija – normatīvajos aktos ieroču aprites jomā noteikto funkciju veikšanai un muitas iestādes – normatīvajos aktos muitas jomā noteikto funkciju veikšanai. Savukārt projekta 31.punktā ir noteikts, ka reģistrā iekļautās ziņas 30 gadus pēc attiecīgo šaujamieroču un to būtisko sastāvdaļu iznīcināšanas ir tiesīgas izmantot tās institūcijas, kuru kompetencē ir noziedzīgu nodarījumu novēršana, izmeklēšana, atklāšana vai saukšana pie atbildības par tiem, vai kriminālsodu izpilde. Minētie termiņi tieši izriet no Direktīvas (ES) 2017/853 prasībām, jo tās 1.panta ietvertā 4.panta 4.punkts ceturtā ievilkuma a) apakšpunkts nosaka pienākumu dalībvalstīm glabāt attiecīgos datus līdz 10 gadiem pēc attiecīgo šaujamieroču un to būtisko sastāvdaļu iznicināšanas un nodrošināt piekļuvi šiem datiem muitas iestādēm un tām iestādēm, kas nodrošina attiecīgo atļauju izsniegšanu ieroču aprites jomā. Savukārt Direktīvas (ES) 2017/853 1.panta ietvertā 4.panta 4.punkts ceturtā ievilkuma b) apakšpunkts paredz pienākumu glābāt datus līdz 30 gadiem un nodrošināt piekļuvi šiem datiem tām iestādēm, kuru kompetencē ir noziedzīgu nodarījumu novēršana, izmeklēšana, atklāšana vai saukšana pie atbildības par tiem, vai kriminālsodu izpilde.  Projekta 34.punkts paredz pienākumu Iekšlietu ministrijas Informācijas centram reģistrā iekļautās ziņas par šaujamieročiem vai šaujamieroču būtiskām sastāvdaļām dzēst no reģistra, kad pagājuši 30 gadi no šaujamieroču vai šaujamieroču būtisko sastāvdaļu iznīcināšanas dienas. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrijas Informācijas centrs, Valsts policija. |
| 4. | Cita informācija | Neskatoties uz to, ka projekts ievērojami pilnveido Ieroču reģistra darbību, piemēram, paredzot, ka komersanti sniegs ziņas Ieroču reģistrā tiešsaistes datu pārraides veidā, tomēr projekts tikai daļēji risina problēmjautājumus, kas minētie Ministru kabineta 2018.gada 4.septembra sēdes protokola Nr.41 28.paragrāfā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar Iekšlietu ministrijas Informācijas centra publicēto pārskatu par ieroču īpašniekiem (fiziskām personām) un to īpašuma ejošajiem ieročiem Latvijas Republikā:  1. Lielas enerģijas pneimatisko ieroču īpašnieki 37;  2. Lielas enerģijas pneimatisko ieroču kopskaits 39;  3. Gāzes ieroču īpašnieki 21274;  4. Reģistrēti gāzes ieroči 27462;  5.Šaujamieroču īpašnieki 33108;  5.1. no tiem sievietes 805;  5.2. no tiem vīrieši 32303;  6. Reģistrējamo šaujamieroču kopskaits 68975;  6.1. no tiem medībām 57073;  6.1.1. no tiem garstobra-vītņstobra šaujamieroči 22881;  6.1.2. no tiem garstobra-gludstobra šaujamieroči 34192;  6.2. no tiem sportam 419;  6.2.1. no tiem īsstobra šaujamieroči 259  6.2.2. no tiem garstobra vītņstobra šaujamieroči 133;  6.3. no tiem pašaizsardzībai 11432;  6.3.1. no tiem īsstobra šaujamieroči (pistoles, revolveri) 10912;  6.3.1.1. no tiem ar nēsāšanas atļauju 9880;  6.3.2. no tiem garstobra gludstobra šaujamieroči 519.  Saskaņā ar Iekšlietu ministrijas Informācijas centra rīcībā esošo informāciju fiziskām personām ir reģistrētas 12 ieroču kolekcijas.  Saskaņā ar Valsts policijas rīcībā esošo informāciju:  1. ieroču tirdzniecības komersanti - 41 ar 83ieroču un speciālo līdzekļu tirdzniecības objektiem, to glabāto šaujamieroču un lielas enerģijas pneimatisko ieroču skaits 4891 (garstobra-vītņstobra šaujamieroči 12145, garstobra-gludstobra šaujamieroči 1158, īsstobra šaujamieroči (pistoles un revolveri) 1547, lielas enerģijas pneimatiskie ieroči 41).  2. ieroču un šaujamieroču munīcijas izgatavošanas komersanti 6;  3. ieroču remonta komersanti 11;  4. Juridiskām personām reģistrētie ieroči:  4.1. savvaļas sugu dzīvnieku turēšanas juridiskās personas, kurām reģistrēti ieroči: 0;  4.2. sporta organizācijas, kurām reģistrēti ieroči: 14, tām reģistrēti 778 šaujamieroči (garstobra-vītņstobra šaujamieroči 456, garstobra-gludstobra šaujamieroči 0, īsstobra šaujamieroči (pistoles un revolveri) 322, lielas enerģijas pneimatiskie ieroči 0;  4.3. šautuves (šaušanas stendi) kopā: 63, šautuves, kurās reģistrēti ieroči: 12, tajās reģistrēti 164 ieroči (garstobra-vītņstobra šaujamieroči 40, garstobra-gludstobra šaujamieroči 20, īsstobra šaujamieroči (pistoles un revolveri) 104, lielas enerģijas pneimatiskie ieroči 0;  4.4. juridisko personu ieroču kolekcijas: 0;  4.5. apsardzes komersanti, kuriem reģistrēti šaujamieroči: 11, tiem reģistrēti 135 šaujamieroči (garstobra-gludstobra šaujamieroči 18, īsstobra šaujamieroči (pistoles un revolveri) 117);  4.6. iekšējie drošības dienesti: 56, no tiem ar šaujamieročiem 5, tiem reģistrēti 129 šaujamieroči (garstobra-gludstobra šaujamieroči 8, īsstobra šaujamieroči (pistoles un revolveri) 121).  Šobrīd nevar identificēt, cik būs to fizisko un juridisko personu, kuras vēlēsies saņemt ieroču brokera atļauju (licenci), lai organizētu darījumus ieroču aprites jomā. |
| 2. | Tiesiskā regulējuma ietekme uz tautsaimniecību un administratīvo slogu | Fiziskajām un juridiskajām personām administratīvais slogs palielinās, jo jāiesniedz ne tikai ziņas par ieročiem, bet arī par munīciju, bet ziņu iesniegšanas veids paliek nemainīgs līdz 2019.gada 14.decembrim. Projekta tiesiskais regulējums maina to pienākumus un veicamās darbības un administratīvais slogs samazinās pēc 2020.gada 1.janvāra, kad ziņas varēs iesniegt elektroniski tiešsaistes datu pārraides režīmā Ieroču reģistrā (pielikumā). |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Direktīvas (ES) 2017/853 2.panta 2.punkts nosaka, ka atkāpjoties no šā panta 1. punkta, dalībvalstīs stājas spēkā normatīvie un administratīvie akti, kas vajadzīgi, lai atbilstu Direktīvas 91/477/EEK, kā tā grozīta ar šo direktīvu, 4. panta 3. punktam un 4. panta 4. punktam, līdz 2019. gada 14. decembrim. |
| 2. | Citas starptautiskās saistības | Nav. |
| 3. | Cita informācija | Projekta 5.punktā minētās Komisijas 2015. gada 15. decembra īstenošanas regulas (ES) 2015/2403, ar ko izstrādā kopīgas pamatnostādnes par dezaktivēšanas standartiem un metodēm, lai nodrošinātu, ka dezaktivētie šaujamieroči tiek padarīti neatgriezeniski neizmantojami, prasības ar šo projektu netiek pārņemtas vai ieviestas, līdz ar to projekts neskar jautājumus par atbilstību minētājai regulai. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2017.gada 17.maija Direktīvas (ES) 2017/853 ar ko groza Padomes Direktīvu 91/477/EEK par ieroču iegādes un glabāšanas kontroli | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.panta ietvertā 4. panta 3. punkts a) apakšpunkts | Projekta 9.punkts, 10.punkts. | Atbilst | Projekts nesatur stingrākas prasības nekā attiecīgais ES tiesību akts. |
| 1.panta ietvertā 4. panta 3. punkts b) apakšpunkts | Projekta 23.punkts, 24.punkts | Atbilst | Projekts nesatur stingrākas prasības nekā attiecīgais ES tiesību akts. |
| 1.panta ietvertā 4. panta 3. punkts c) apakšpunkts | Ieroču aprites likuma 74.panta otrā daļa | Atbilst | Projekts nesatur stingrākas prasības nekā attiecīgais ES tiesību akts. |
| 1.panta ietvertā 4. panta 4. punkts otrā ievilkuma a) apakšpunkts | Projekta 11.punkts | Atbilst | Projekts nesatur stingrākas prasības nekā attiecīgais ES tiesību akts. |
| 1.panta ietvertā 4. panta 4. punkts otrā ievilkuma b) apakšpunkts | Projekta 11.punkts, 12.punkts | Atbilst | Projekts nesatur stingrākas prasības nekā attiecīgais ES tiesību akts. |
| 1.panta ietvertā 4. panta 4. punkts otrā ievilkuma c) apakšpunkts | Projekta 5.punkts, 6.punkts, 9.punkts | Atbilst | Projekts nesatur stingrākas prasības nekā attiecīgais ES tiesību akts. |
| 1.panta ietvertā 4. panta 4. punkts otrā ievilkuma d) apakšpunkts | Projekta  11.punkts,  16.punkts, 17.punkts, | Atbilst | Projekts nesatur stingrākas prasības nekā attiecīgais ES tiesību akts. |
| 1.panta ietvertā 4.panta 4.punkts trešais ievilkums | Projekta 34.punkts | Atbilst | Projekts nesatur stingrākas prasības nekā attiecīgais ES tiesību akts. |
| 1.panta ietvertā 4.panta 4.punkts ceturtā ievilkuma a) apakšpunkts | Projekta 30.punkts | Atbilst | Projekts nesatur stingrākas prasības nekā attiecīgais ES tiesību akts. |
| 1.panta ietvertā 4.panta 4.punkts ceturtā ievilkuma b) apakšpunkts | Projekta 31.punkts | Atbilst | Projekts nesatur stingrākas prasības nekā attiecīgais ES tiesību akts. |
| 1.panta ietvertā 4. panta 4. punkts otrā daļa | Projekta 11.punkts, 12.punkts, 13.punkts, 14.punkts, 15.punkts, 16.punkts, 23.punkts, 24.punkts | Atbilst | Projekts nesatur stingrākas prasības nekā attiecīgais ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību un sabiedrības pārstāvjiem nodrošinātu iespēju piedalīties sabiedriskajā apspriedē, iesaistīties publiskajā apspriešanā, kā arī rakstiski sniegt viedokli par Ministru kabineta projektu tā izstrādes stadijā, Ministru kabineta noteikumu projekts 2018.gada 26.jūlijā ievietots Iekšlietu ministrijas mājas lapā sadaļā „Sabiedrības līdzdalība” apakšsadaļā ,,Diskusiju dokumenti”, tīmekļvietnes adrese: http://www.iem.gov.lv/lat/sadarbiba\_ar\_nvo/diskusiju\_dokumenti/?doc=40776  Iekšlietu ministrija, izpildot Ministru kabineta 2009.gada 25.augusta noteikumu Nr.970 ,,Sabiedrības līdzdalības kārtība attīstības plānošanas procesā" 14.punktu, projektu 2018.gada 26.jūlijā nosūtīja Valsts kancelejai. |
| 3. | Sabiedrības līdzdalības rezultāti | Par Ministru kabineta noteikumu projektu komentāri navsaņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrijas Informācijas centrs, Valsts policija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija.  Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

E.Rubins, 67208367

[edgars.rubins@ic.iem.gov.lv](mailto:edgars.rubins@ic.iem.gov.lv)